**12. A feladat az állampolgári jogok gyakorlásához kapcsolódik a mai Magyarországon.**

**Válaszoljon a kérdésekre az Alkotmány részleteinek felhasználásával!** (Elemenként

0,5 pont.)

„69. § (1) A Magyar Köztársaságban senkit nem lehet magyar állampolgárságától

önkényesen megfosztani, vagy magyar állampolgárt a Magyar Köztársaság

területéről kiutasítani.

(2) Magyar állampolgár külföldről bármikor hazatérhet.

(3) Minden magyar állampolgár jogosult arra, hogy törvényes külföldi

tartózkodásának ideje alatt a Magyar Köztársaság védelmét élvezze.

70. § (1) A Magyar Köztársaság területén lakóhellyel rendelkező minden nagykorú

magyar állampolgárt megillet az a jog, hogy az országgyűlési képviselők választásán

választó és választható legyen, valamint országos népszavazásban és népi

kezdeményezésben részt vegyen.

(2) A Magyar Köztársaság területén lakóhellyel rendelkező minden nagykorú

magyar állampolgárt és az Európai Unió más tagállamának a Magyar Köztársaság

területén lakóhellyel rendelkező nagykorú állampolgárát megilleti az a jog, hogy a

helyi önkormányzati képviselők és a polgármesterek választásán választható és **–**

amennyiben a választás, illetve a népszavazás napján a Magyar Köztársaság

területén tartózkodik – választó legyen, valamint helyi népszavazásban és népi

kezdeményezésben részt vegyen. Polgármesterré és fővárosi főpolgármesterré

magyar állampolgár választható.

(3) A Magyar Köztársaságban minden menekültként, bevándoroltként vagy

letelepedettként elismert nagykorú személyt megillet az a jog, hogy a helyi

önkormányzati képviselők és a polgármesterek választásán **–** amennyiben a

választás, illetve a népszavazás napján a Magyar Köztársaság területén tartózkodik –

választó legyen, valamint a helyi népszavazásban és népi kezdeményezésben részt

vegyen.

(4) A Magyar Köztársaság területén lakóhellyel rendelkező minden nagykorú

magyar állampolgárt és az Európai Unió más tagállamának a Magyar Köztársaság

területén lakóhellyel rendelkező nagykorú állampolgárát megillet az a jog, hogy az

európai parlamenti választáson választható és választó legyen.

70/A. § (1) A Magyar Köztársaság biztosítja a területén tartózkodó minden személy

számára az emberi, illetve az állampolgári jogokat, bármely megkülönböztetés,

nevezetesen faj, szín, nem, nyelv, vallás, politikai vagy más vélemény, nemzeti vagy

társadalmi származás, vagyoni, születési vagy egyéb helyzet szerinti különbségtétel

nélkül.” *(A Magyar Köztársaság alkotmánya)*

**a) Nevezze meg azt a paragrafust és annak bekezdését, amely az**

**állampolgárok**

**jogegyenlőségét, egyenjogúságát fogalmazza meg!**

……………………………..…………………………………………………………………….

**b) Nevezze meg azt a paragrafust és annak bekezdését, amelynek értelmében egy**

**külföldön tartózkodó magyar turista az ottani magyar külképviselethez fordulhat, ha**

**jogi segítségre van szüksége!**

……………………………..…………………………………………………………………….

**c) Soroljon fel két olyan konkrét állampolgári jogot a fenti szövegből, amely a népfelség**

**(népszuverenitás) elve közvetlen gyakorlásának módját biztosítja!**

……………………………..…………………………………………………………………….

**d) Húzza alá azt a két állampolgári jogot, amelyet egy Magyarországon bevándorlóként**

**élő nem magyar állampolgár is gyakorolhat!**

1. Polgármesterré választható az önkormányzati választáson.

2. Az önkormányzati választáson választó.

3. Országgyűlési képviselővé választható.

4. Országgyűlési képviselőt választhat az országgyűlési választáson.

5. Helyi kérdésekben kiírt népszavazáson megilleti a részvétel joga.

**e) Határozzon meg a szöveg alapján egy olyan tisztséget, amelyre egy Magyarországon**

**élő nyugdíjas német állampolgár megválasztható, és egy olyat, amire nem!**

……………………………..…………………………………………………………………….

……………………………..…………………………………………………………………….

Megoldás

**12. Állampolgári jogok Magyarországon (Elemenként 0,5 pont, összesen 4 pont.)**

**a)** 70/A. § (1)

**b)** 69. § (3)

**c)** országos népszavazás *vagy* helyi népszavazás *vagy* országos népi kezdeményezés *vagy*

helyi népi kezdeményezés

*Bármelyik két válasz elfogadható.*

**d)** 1. Polgármesterré választható az önkormányzati választáson.

2. Az önkormányzati választáson választó.

3. Országgyűlési képviselővé választható.

4. Országgyűlési képviselőt választhat az országgyűlési választáson.

5. Helyi kérdésekben kiírt népszavazáson megilleti a részvétel joga.

**e)** Megválasztható: helyi önkormányzati képviselő.

Nem választható meg: polgármester *vagy* főpolgármester